A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A közúti közlekedésben használt benzin és dízelolaj minősége az Európai Unióban: Kilencedik éves jelentés (Tárgyév: 2010) /* COM/2012/0749 final */





A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A közúti közlekedésben használt benzin és dízelolaj minősége az Európai Unióban: Kilencedik éves jelentés (Tárgyév: 2010) Összefoglalás A 98/70/EK irányelv[1] a külső gyújtású és kompressziós gyújtású motorokkal felszerelt gépjárművekben felhasználható üzemanyagok kapcsán az egészség és a környezet védelemét célzó, technikai jellegű minimumkövetelményeket határoz meg. Az üzemanyag minősége környezetvédelmi szempontból azért fontos, mert befolyásolja a motor szennyezőanyag-kibocsátását és ezáltal a levegő minőségét. Ugyanakkor hatással van arra is, hogy a gyártók milyen erőfeszítések és mekkora költségek árán tudják megvalósítani a szennyező anyagok és az üvegházhatást okozó gázok tekintetében megkívánt kibocsátási szinteket. Az előírások figyelmen kívül hagyása megnövekedett kibocsátáshoz vezethet (például a túlzott oxigenáttartalom növelheti a NOx-kibocsátásokat), és akár tönkre is teheti a motort és a kipufogógáz-utókezelő rendszereket (például a túlzott kéntartalom károsítja a katalizátort), ami a légszennyezettség növekedését vonja maga után. Az irányelvben kötelező érvénnyel előírt tüzelőanyag-minőségi szabványok betartásának biztosítása érdekében a tagállamoknak tüzelőanyagminőség-ellenőrzési rendszereket kell bevezetniük. A 98/70/EK irányelv 8. cikke előírja a Bizottság számára, hogy éves jelentést tegyen közzé a tagállamokban kapható tüzelőanyagok minőségéről. Ez a kilencedik bizottsági jelentés a tagállamok által a benzin és a dízelolaj minőségéről, valamint a 2010-ben értékesített mennyiségekről benyújtott adatokat foglalja össze. 2010-re vonatkozóan minden tagállam hiánytalan jelentést tett. Voltak olyan tagállamok, amelyek a június 30-i határidőnél később nyújtották be jelentésüket. A határidő betartása kissé gyengébb volt, mint 2009-ben: az éves határidő előtt 17 tagállam küldte meg jelentését, a fennmaradó 10 jelentésből 5 viszont legalább három hónapot késett. Az üzemanyagminőségi adatok 2010-ben azt mutatták, hogy a benzin és a dízelolaj kapcsán a 98/70/EK irányelvben meghatározott előírások általában teljesülnek, a határértékek túllépése csak ritkán fordul elő. A határértékek túllépése a benzin esetében főleg a kísérleti/motor oktánszám (RON/MON)[2], a nyári gőznyomás[3], a desztilláció/elpárolgás 100/150 °C-on[4] és a maximális kéntartalom kapcsán tapasztalható. A dízelolaj tekintetében azon fő paraméterek, amelyek tekintetében határérték-túllépés mutatkozott, a kéntartalom, a 95%-os desztillációs végpont, valamint a cetánszám voltak. Mivel a határértékek túllépése viszonylag ritkán fordul elő, és ilyenkor a tagállamok a meg nem felelő üzemanyagokat kivonják a piaci forgalomból, a Bizottság nem értesült a határérték-túllépéseknek a járművek szennyezőanyag-kibocsátására vagy a motorműködésre gyakorolt negatív következményéről. Ezzel együtt a Bizottság szorgalmazza, hogy a tagállamok továbbra is tegyenek lépéseket a teljes megfelelésért és az ilyen jellegű problémák jövőbeni elkerülése érdekében. Az alacsony kéntartalom hozzájárul a légszennyezés csökkentéséhez, és új motortechnológiák bevezetésére ösztönöz. 2009. január 1-jén új műszaki előírás lépett érvénybe, amely a közúti közlekedésben alkalmazott gépjárművek összes üzemanyaga esetében 10 ppm-re korlátozza a kéntartalmat (kénmentes üzemanyagok) az EU-ban. E követelmény bevezetése óta ez a második jelentési év, és a kéntartalom 2010-ben is megfelelt az elvárt szintnek, amint az az 1. táblázatban látható. 1. táblázat: A benzin és dízelolaj átlagos kéntartalmának éves alakulása EU || Átlagos kéntartalom (ppm)* Üzemanyag/év || 2002 || 2003* || 2004* || 2005* || 2006** || 2007*** || 2008*** || 2009*** || 2010 Benzin || 51 || 37 || 38 || 19 || 18 || 18 || 14 || 6 || 6 Dízelolaj || 169 || 125 || 113 || 25 || 22 || 23 || 18 || 8 || 7.5 *Franciaország adatainak kivételével, amely nem tett jelentést 2003 és 2005 között. **Málta adatainak kivételével, amely 2006-ban nem nyújtott be jelentést. *** Luxemburg adatainak kivételével, amely 2007-ben és 2008-ban nem nyújtott be jelentést, 2009-ben pedig csak részleges jelentést tett. Az üzemanyagok minőségének ellenőrzésére szolgáló nemzeti rendszerek még mindig jelentősen eltérnek egymástól. Az irányelv követelményei azonban várhatóan elősegítik e rendszerek homogenitását, és javítják a jelentéstétel minőségét. 2. Bevezetés Az Európai Unióban értékesített benzinre és dízelolajra vonatkozó előírásokat a 98/70/EK irányelv határozza meg. Az irányelv előírja a tagállamok számára, hogy a területükön értékesített tüzelőanyagok minőségéről összefoglalókban adjanak tájékoztatást. 2004-től kezdve a tagállamoknak az EN 14274 európai szabvánnyal[5] vagy azzal egyező megbízhatósági szintű rendszerekkel összhangban kell beszámolniuk ellenőrzéseik eredményéről. A 98/70/EK irányelv 8. cikke, amelyet a 2003/17/EK irányelv 1. cikkének (5) bekezdése módosított, előírja a Bizottság számára a tüzelőanyag-minőségről szóló tagállami jelentések eredményeinek közzétételét. E követelménynek megfelelően ez a kilencedik bizottsági jelentés 2010-re vonatkozóan foglalja össze az EU-ban a benzin és a dízelolaj minőségével, valamint az értékesített mennyiségekkel kapcsolatos adatokat. A korábbi évek jelentései megtalálhatóak a Bizottság internetes oldalain.[6] 3. Nemzeti ellenőrzési rendszerek A 2002/159/EK bizottsági határozat és az EN 14274 európai szabvány nyomán javult az információk használhatósága és könnyebbé vált az uniós üzemanyag-trendek elemzése. Az ellenőrző rendszerek kialakításának minősége, a határértékek betartásának mértéke, valamint a benyújtott jelentésekben szereplő adatok minősége egyre jobb. További javulásra van szükség azonban néhány fontos területen, melyek röviden a következők: A tagállamoknak törekedniük kell arra, hogy jelentéseiket az előírt határidőn belül nyújtsák be. Egyes tagállamok nem hajtanak végre kellő számú mintavételezést az összes üzemanyagtípus tekintetében vagy az elvártnál kevesebb mintát vételeznek a töltőállomásokon (a tárolóhelyekkel/finomítókkal szemben) az EN 14274 európai szabvány követelményeihez képest.[7] Lásd a 4. táblázatot. Ha egy tagállam az ellenőrzéshez saját nemzeti rendszerét veszi igénybe, azt mindenre kiterjedően ismertetnie kell annak megállapítása érdekében, hogy megfelel-e az európai szabványban foglaltaknak. A leírásnak igazolnia kell, hogy az ellenőrző rendszer statisztikai megbízhatósága az EN 14274 európai szabványéval egyenértékű. A tagállamok jelentéseit megfelelő időszakokra bontva értékeljük annak érdekében, hogy a kapott adatok az EU egészét tekintve összehasonlíthatóak legyenek. Ha egy tagállam a megadottól eltérő időszakot vett alapul, arról megfelelő információkat kell adnia a tüzelőanyagminőség-ellenőrzési jelentés nemzeti mellékletében. 4. A 2010. évi jelentéstétel 4.1. Az üzemanyagok minősége és mennyisége A korábbi évekkel ellentétben 2009-ben a kéntartalomra vonatkozóan 10 ppm-ben rögzített új határérték került bevezetésre, amely a közúti közlekedésben alkalmazott gépjárművek összes üzemanyagára érvényes: ezzel áttérés történt az (<50 mg/kg) kéntartalmú RON 95-ről a (<10 mg/kg) kéntartalmú RON 95-re. Ami az oktánszámot illeti, 2010-ben az eladott benzin többsége (67%) RON 95 volt. A fennmaradó mennyiségből 27% a 95=<RON<98, 5% a RON 98 és 1% a RON 91 részesedése. 1. ábra: Üzemanyag-értékesítés az EU-ban 2010-ben típusok szerint (%)* Millió liter || || || RON=91 || || || RON= 5 || || || RON 95=<RON<98 || || || RON 98 || || || Dízelolaj 2. táblázat: 2010-es összesítés üzemanyagtípusonként Üzemanyag-kategória || Millió liter || Uniós piaci részesedés Ólmozatlan benzin min. RON=91 || 1,618 || 1% Ólmozatlan benzin min. RON=95 || 80,308 || 67% Ólmozatlan benzin 95≤RON<98 || 32,898 || 27% Ólmozatlan benzin RON≥98 || 6,409 || 5% Benzin összesen || 121,233 || 100.0% Dízelolaj (<10 ppm kén) || 246,841 || 100.0% Dízelolaj összesen || 246,841 || 100.0% || || Időszakos trendek az uniós üzemanyag-eladásban A 2. ábra az utóbbi 10 év üzemanyag-fogyasztását mutatja be az EU-ban. Egyértelműen látható a dízelolaj térnyerése a benzin rovására. 2. ábra: Az üzemanyag-fogyasztás alakulása az EU-ban Millió liter || Franciaország adatainak kivételével 2003 és 2005 között; Luxemburg adatainak kivételével 2007 és 2009 között, Málta adatainak kivételével 2006 és 2009 között. Üzemanyag-eladás típusonként (EU-27) A 3. táblázat tagállamonként és üzemanyag-típusonként mutatja be a 2010-es fogyasztást. 3. táblázat: Üzemanyag-fogyasztás típusonként és tagállamonként Üzemanyag-típus || Benzinértékesítés Millió liter || Dízelolaj-értékesítés Millió liter Tagállam || min. RON=91 || min. RON=91 || 95≤ RON <98 || RON ≥98 || Benzin összesen || Dízelolaj összesen Ausztria || 150 || - || 2,251 || 64 || 2,465 || 7,437 Belgium || - || 1,251 || - || 363 || 1,614 || 7,733 Bulgária || - || 847 || - || - || 847 || 2,168 Ciprus || - || 479 || - || 47 || 526 || 428 Cseh Közt. || 5 || - || 2,459 || 49 || 2,513 || 4,637 Dánia || 517 || 1,570 || - || 3 || 2,090 || 3,101 Észtország || - || - || 338 || 33 || 371 || 572 Finnország || - || 2,075 || 162 || - || 2,237 || 2,790 Franciaország || - || 8,677 || - || 2,202 || 10,879 || 39,749 Németország || 943 || - || 24,901 || 740 || 26,584 || 38,356 Görögország || - || 4,634 || 220 || 153 || 5,007 || 2,977 Magyarország || - || 1,743 || - || 47 || 1,790 || 3,274 Írország || - || 1,974 || - || - || 1,974 || 2,672 Olaszország || - || 11,678 || - || - || 11,678 || 30,238 Lettország || - || - || 347 || 29 || 376 || 801 Litvánia || - || 385 || - || 9 || 394 || 1,190 Luxemburg || 1 || 373 || - || 92 || 466 || 1,894 Málta || - || - || 91 || 10 || 101 || 120 Hollandia || - || 5,496 || - || 75 || 5,571 || 7,634 Lengyelország || - || 5,138 || - || 513 || 5,651 || 13,896 Portugália || - || - || 1,703 || 187 || 1,890 || 5,898 Románia || - || - || 1,274 || 793 || 2,067 || 4,997 Szlovákia || - || 781 || - || 19 || 800 || 1,281 Szlovénia || - || - || 660 || 79 || 739 || 1,419 Spanyolország || - || 6,908 || - || 766 || 7,674 || 31,540 Svédország || - || 4,394 || - || 138 || 4,532 || 5,164 Egyesült Királyság || - || 19,444 || 953 || - || 20,397 || 24,875 A 3. táblázatból kiolvasható, hogy melyik tagállamban mennyi és milyen típusú üzemanyag fogyott. A következő általános tendenciák figyelhetők meg: · Két tagállamot leszámítva mindenütt a dízelolaj vezeti a piacot. · A dízelfelhasználás aránya az összes tagállam közül Belgiumban a legnagyobb: 82,7%. · A legtöbb üzemanyagot 2010-ben Németországban értékesítették, ez az uniós eladások 17,6 %-át teszi ki, a benzinfogyasztás 21,9%-át, a dízelolaj-fogyasztás 15,5%-át. A második legnagyobb piac Franciaország 13,8%-os részesedéssel (benzin 9,0%, dízelolaj 16,1%), harmadik az Egyesült Királyság a teljes fogyasztás 12,3%-ával (benzin 16,8%, dízelolaj 10,1%). A 2001–2009. közötti időszakhoz hasonlóan a legtöbb üzemanyagot 2010-ben is Franciaországban, Németországban, Olaszországban, Spanyolországban és az Egyesült Királyságban értékesítették. A jelentések szerint az Unióban kapható üzemanyag-kategóriák homogenitása 2001 óta növekszik. A benzinkategóriák közötti különbségek elsősorban a különböző oktánszámokból (RON-kategóriák) erednek. 2010-ben csupán hat tagállam számolt be jelentésében arról, hogy területén három benzinkategória létezik, míg a többi tagállam két benzinkategóriát jelzett (egyetlen olyan tagállam sincs, amely arról számolt volna be, hogy területén csupán egy benzinkategória kapható). 2009 előtt kétféle dízelolaj volt forgalomban a közúti járművek részére: az alacsony kéntartalmú és a kénmentes (azaz 10 ppm alatti kéntartalmú) dízelolaj. A várakozásoknak megfelelően a 2010-es adatok szerint minden tagállam áttért a kénmentes dízelolaj kizárólagos használatára a maximális kéntartalomra vonatkozó előírások nyomán, így az elérhető dízelolaj-kategóriák száma 1-re csökkent. 5. Mintavétel és jelentéstétel Az EN 14274 szabvány részletesen meghatározza azon mintavételek helyét és számát, amelyeket a tagállamoknak a tüzelőanyag-minőségi jelentések készítésekor el kell végezniük és figyelembe kell venniük. A mintavételi módszer értékeléséhez használandó szempontokat is megadja, ezek: a piacot kiszolgáló finomítók száma, a kapható üzemanyag-kategóriák száma, valamint az importált üzemanyag-kategóriák száma és ezek eredete. A szabvány előírja a téli és a nyári időszakban veendő minták minimális számát üzemanyag-kategóriánként. A korábbi években úgy tűnt, egyes tagállamok számára nem voltak egyértelműek a mintavételi előírások, de az utóbbi időben sokat javult a megfelelés a minták mennyiségét és a téli, illetve nyári időszakok helyes jelentését illetően. A 4. táblázat az egyes tagállamok 2010-es mintavételi és jelentéstételi adatait részletezi. Amennyiben egy tagállam az EN 14274 szabványban ismertetett statisztikai modellt használja, ki kell számolni a használandó minták minimális számát, mivel minden modellhez tartozik egy ilyen szám.[8] A táblázat áttekintést nyújt a mintavételekről, beleértve a töltőállomásoknál végzett mintavételt. 2010-ben azonban nem minden tagállam nyújtotta be ilyen részletességgel az adatokat (Svédország, az Egyesült Királyság, Spanyolország, Németország és Lettország például nem). Az EN 14274 szabvány előírja, hogy a minimális mintavételi követelményt üzemanyagot értékesítő állomásokon kell teljesíteni (olyan kiskereskedelmi vagy nagykereskedelmi kiszolgálóhelyeken, ahol a közúti gépjárműveket a meghajtásukhoz szükséges üzemanyaggal töltik fel). Így az elosztóközpontokban vagy finomítókban végzett mintavétel csak kiegészíti a töltőállomásokon végzett minimálisan kötelező mintavételt. Amennyiben egy tagállam nemzeti ellenőrzési rendszert használ[9], az ország mérete és más adatok alapján ki kell számítani a megfelelő mintavételi minimumkövetelményeket. Amennyiben a mintavételek helye ismert, azt is meg lehet állapítani, hogy a minták mennyisége megfelel-e az EN 14274 szabvány előírásainak. Hét tagállam nem tartotta be maradéktalanul a szabvány előírásait (voltak köztük a szabvány szerinti rendszert használók és nemzeti rendszereket használók is). Ez a mintavételek helyének és számának tudható be. Mindazonáltal ezek a szabálytalanságok nem kérdőjelezik meg a Bizottságnak jelentett adatok hitelességét és megbízhatóságát. A Bizottság jelenleg egyeztet e tagállamokkal az eltérések okainak felderítése és az ilyen esetek jövőbeni elkerülése érdekében. A 4. táblázat tagállamonként mutatja be az irányelvnek való megfelelés bizonyítása érdekében a töltőállomásokon veendő minták minimális számát. 4. táblázat: A 98/70/EK irányelv és az EN 14274 európai szabvány követelményeinek megfelelően a tagállami jelentésekhez vett minták Tagállam || Ell. rendsz. típusa (1) || Orsz. méret (2) || Külön téli és nyári időszakok (3) || Minták száma üzemanyag-típusonként és időszakonként || Kötelező minták száma összesen || Vett minták száma || Töltőállomásokon vett minták száma Benzin || Dízel || Benzin || Dízel || Benzin || Dízel Ausztria || AT || C || S || ü || 50 || 102 || 100 || 203 || 100 || 203 || 100 Belgium || BE || N || S || ü || 100 || 400 || 200 || 2133 || 4985 || 2133 || 4958 Bulgária || BG || B || S || ü || 100 || 200 || 200 || 427 || 468 || 418 || 456 Ciprus || CY || C || S || ü || 50 || 100 || 100 || 293 || 167 || 149 || 167 Cseh Köztársaság || CZ || C || S || ü || 50 || 101 || 100 || 747 || 877 || 747 || 877 Dánia || DK || N || S || ü || 50 || 201 || 100 || 42 || 22 || 42 || 22 Észtország || EE || C || S || ü || 50 || 103 || 100 || 350 || 200 || 350 || 200 Finnország || FI || A || S || ü || 50 || 103 || 100 || 185 || 162 || 140 || 117 Franciaország || FR || B || L || ü || 200 || 416 || 400 || 827 || 395 || 827 || 395 Németország || DE || N || L || ü || 200 || 405 || 400 || 417 || 305 || - || - Görögország || EL || A || S || ü || 50 || 105 || 100 || 250 || 120 || 29 || 17 Magyarország || HU || C || S || ü || 50 || 101 || 100 || 120 || 120 || 120 || 120 Írország || IE || C || S || ü || 50 || 100 || 100 || 144 || 126 || 92 || 92 Olaszország || IT || A || L || ü || 100 || 200 || 200 || 200 || 200 || 100 || 100 Lettország || LV || N || S || ü || 100 || 400 || 200 || 438 || 674 || - || - Litvánia || LT || C || S || ü || 50 || 101 || 100 || 101 || 100 || 97 || 95 Luxemburg || LU || C || S || ü || 50 || 104 || 100 || 47 || 75 || 43 || 71 Málta || MT || N || S || ü || 100 || 209 || 200 || 49 || 43 || 39 || 30 Hollandia || NL || A || S || ü || 50 || 100 || 100 || 100 || 100 || 100 || 100 Lengyelország || PL || B || L || ü || 200 || 408 || 400 || 291 || 229 || 291 || 229 Portugália || PT || N || S || ü || 100 || 209 || 200 || 236 || 118 || 200 || 100 Románia || RO || B || S || ü || 100 || 400 || 200 || 360 || 210 || 360 || 210 Szlovákia || SK || C || S || ü || 50 || 101 || 100 || 168 || 137 || 168 || 137 Szlovénia || SI || C || S || ü || 50 || 103 || 100 || 149 || 181 || 145 || 115 Spanyolország || ES || N || L || ü || 200 || 409 || 400 || 520 || 264 || - || - Svédország || SE || N || S || ü || 100 || 203 || 200 || 553 || 620 || - || - Egyesült Királyság || UK || N || L || ü || 200 || 404 || 400 || 2195 || 2428 || - || - 6. A 98/70/EK irányelvnek való megfelelés 2010-ben 6.1. Benzin 2010-ben a legtöbb tagállam teljes körű tájékoztatást adott a benzinminták megfelelőségéről. A megfelelőség értékeléséhez egyes paraméterek esetében szükséges a tesztelési módszer ismerete, ugyanis a megismételhetőség és a toleranciaszintek módszerenként eltérőek. A tagállamoknak lehetőségük van a jelentéstételi űrlapon megadni ezt az információt – amely ugyan nem kötelező, de elengedhetetlen a megfelelési arány értékeléséhez. 2010-ben 11 531 benzinmintát és 13 391 dízelolajmintát vettek. Az Unióban 2010-ben a határértékeket leggyakrabban a következő paraméterek kapcsán lépték túl: · A nyári gőznyomás 215 esetben haladta meg az előírt értéket 2010-ben, ez az összes minta 1,85%-a. Időközben kiderült, hogy a határérték túllépése sokszor annak tudható be, hogy a nyári és a téli üzemanyagok közötti váltások idején a beszállítók átmeneti üzemanyagot használnak. · A RON/MON értékek kapcsán 2010-ben 59 minta nem volt megfelelő, vagyis a minták 0,5%-a. · A 10 ppm-ben előírt maximális kéntartalom 34 minta esetében haladta meg a határértéket, ami az összes minta 0,29%-át jelenti; a legmagasabb mért kéntartalom 45,9 mg/kg volt. Mindazonáltal az Unió szintjén az átlagos kéntartalom kisebb az előírt 10 ppm-nél, méghozzá mindössze 5,8 ppm. Hollandia nem nyújtott teljes körű tájékoztatást az előírt értékeknek meg nem felelő mintákról, Németország pedig nem tudott részleteket közölni egyes meg nem felelő RON 91 benzinmintákról. 6.2. Dízelolaj 2010-ben csak két tagállam nem adott meg elegendő adatot a meg nem felelő dízelolaj-mintákról (ezek Lettország és Hollandia, melyek esetében legalább egy, tűréshatáron túli dízelmintát találtak). A dízelolaj esetében vizsgált öt paraméter kapcsán a következő eltéréseket jegyezték fel: · Noha az átlagos kéntartalom az Unióban a 10 ppm-es határérték alatt található (6,5 ppm), 169 minta, vagyis az összes minta 1,26%-a meghaladta az előírt kéntartalmat. A következő szélsőséges eseteket lehet kiemelni: – A legmagasabb értéket Bulgáriában mérték: 500 mg/kg (a beszállítót megbírságolták a meg nem felelő üzemanyag miatt). – Lengyelországban több meg nem felelő mintát találtak, a legmagasabb mért kéntartalom 455 mg/kg. A kirívóan magas kéntartalmú üzemanyagokat kivonták a piacról. A lengyel hatóságok értesítették a szabálysértésekről az ország vám-és pénzügyi ellenőrző szervét és a regionális környezetvédelmi felügyelőséget is. – 294 mg/kg Romániában (a meghozott intézkedésekről nincs adat). – 94,2 mg/kg Cipruson, ahol kiderült, hogy a szennyezés oka fűtőolaj keverése a közúti járműveknek szánt dízelolajba. A töltőállomás ellen büntetőjogi eljárás indult. · A desztillációs határértékek 2010-ben 38 minta esetében nem teljesültek. · A cetánszám kapcsán összesen 4 szabálytalanságot tártak fel. 6.3. Összefoglalás A 5. táblázat összefoglalja, hogy a mintáknak a határértékekkel összehasonlított vizsgálati eredményei tükrében, valamint a jelentéstétel formátumát és tartalmát illetően a tagállamok mennyiben feleltek meg a 98/70/EK irányelvnek a 2010-es jelentéstétel során. A 98/70/EK irányelvnek (a 2003/17/EK irányelvvel végrehajtott) módosításai között szerepelt a következő bekezdés beillesztése: „A tagállamok határozzák meg az ezen irányelv alapján elfogadott nemzeti rendelkezések megsértése esetén alkalmazandó szankciókat. A meghatározott szankcióknak hatékonynak, arányosnak és visszatartó erejűnek kell lenniük.” Egyes tagállamok ismertették azon helyreállító intézkedéseket és szankciókat, amelyeket nemzeti hatóságaik az előírt értékeknek meg nem felelő minták kapcsán alkalmaztak. A 2010-ben vizsgált 11 531 benzinmintából 411-nél találtak szabálytalanságot egy vagy több paraméter vonatkozásában, vagyis a meg nem felelés aránya 3,6% volt. 2010-ben a dízelolajból vett 13 391 mintát 5 kötelező paraméter tekintetében vizsgálták: az előírt határértékeknek 211 minta nem felelt meg, ami az összes minta 1,6%-át jelenti. A meg nem felelő minták aránya a vett minták számától függ, amit az adott tagállamban eladott üzemanyag mennyisége és a források határoznak meg. Figyelemmel azokra a tagállamokra, amelyek adott esetben az EN 14274 szabvánnyal nem egyenértékű nemzeti ellenőrző rendszert használnak, az uniós meg nem felelést az eladott mennyiségek és a vett minták száma alapján is súlyozni kell. A 3. ábra az eladott mennyiségek és a vizsgált minták száma szerint súlyozott meg nem felelési arányt mutatja be, ami 2010-ig összességében növekszik. 3. ábra: A határértékeknek való meg nem felelések időbeni alakulása a benzin és a dízelolaj esetében Meg nem felelés %a-ban, az eladott mennyiségnek megfelelően súlyozva || || Pénzügyi év || || Dízelolaj || || Benzin *Franciaország adatainak kivételével 2003 és 2005 között, mivel nem szolgáltatott adatokat. Luxemburg adatainak kivételével 2007 és 2009 között, Málta adatainak kivételével 2006 és 2009 között, mivel nem szolgáltattak adatokat. 5. táblázat: Összefoglaló a tagállamok 98/70/EK irányelvnek való megfeleléséről a 2010. évi jelentéstétel vonatkozásában || Tagállam || Határértékek megszegése [Nem-megfelelő minták / Összes minta] || Hiányos jelentés Nem mért paraméterek / összes paraméter || Jelentés késedelme || || || (1) || (2) || (3) || || || Benzin || Dízelolaj || Benzin || Dízelolaj || || || || Nem megf. || Összesen || Nem megf. || Összesen || Nem mért || Összesen || Nem mért || Összesen || (hónap) || || AT || 6 || 203 || 3 || 100 || 0 || 18 || 0 || 5 || <1 || || BE || 103 || 2133 || 79 || 4985 || 0 || 18 || 0 || 5 || Időszerű || || BG || 39 || 427 || 56 || 468 || 3 || 18 || 0 || 5 || Időszerű || || CY || 41 || 293 || 1 || 167 || 0 || 18 || 0 || 5 || <1 || || CZ || >61 || 747 || 29 || 877 || 0 || 18 || 0 || 5 || Időszerű || || DK || 0 || 42 || 0 || 22 || 0 || 18 || 0 || 5 || Időszerű || || EE || 17 || 350 || 3 || 200 || 0 || 18 || 0 || 5 || Időszerű || || FI || 0 || 185 || 1 || 162 || 0 || 18 || 0 || 5 || Időszerű || || FR || 56 || 827 || 10 || 395 || 0 || 18 || 1 || 5 || Időszerű || || DE || >7 || 417 || 1 || 305 || 0 || 18 || 0 || 5 || <4 || || EL || 0 || 250 || 0 || 120 || 0 || 18 || 0 || 5 || <1 || || HU || 0 || 120 || 0 || 120 || 0 || 18 || 0 || 5 || Időszerű || || IE || 15 || 144 || 1 || 126 || 0 || 18 || 0 || 5 || Időszerű || || IT || 2 || 200 || 0 || 200 || 1 || 18 || 0 || 5 || <1 || || LV || 0 || 438 || 0 || 674 || 0 || 18 || 0 || 5 || Időszerű || || LT || 0 || 101 || >1 || 100 || 0 || 18 || 0 || 5 || Időszerű || || LU || 7 || 47 || 0 || 75 || 1 || 18 || 0 || 5 || <1 || || MT || 2 || 49 || 3 || 43 || 0 || 18 || 0 || 5 || Időszerű || || NL || >2 || 100 || >1 || 100 || 0 || 18 || 0 || 5 || <5 || || PL || 15 || 291 || 3 || 229 || 0 || 18 || 0 || 5 || Időszerű || || PT || 29 || 236 || 8 || 118 || 0 || 18 || 0 || 5 || <1 || || RO || >5 || 360 || 11 || 210 || 0 || 18 || 0 || 5 || <1 || || SK || 0 || 168 || 7 || 137 || 0 || 18 || 0 || 5 || Időszerű || || SI || 0 || 149 || 0 || 181 || 0 || 18 || 0 || 5 || Időszerű || || ES || 6 || 520 || 0 || 264 || 0 || 18 || 0 || 5 || <2 || || SE || 0 || 553 || 0 || 620 || 6 || 18 || 0 || 5 || Időszerű || || UK || 5 || 2195 || 0 || 2428 || 2 || 18 || 0 || 5 || Időszerű || || Országok száma || 18 || 18 || 5 || 1 || 10 || || || # || Oszlop || Magyarázó megjegyzések (1) Határértékek megszegése (95%-os megbízhatósági határ) || Ahol hiányosak a jelentéstétel adatai, ott nem lehet megállapítani, hogy tiszteletben tartották-e a határértékeket minden mintánál. Amennyiben a beadványokból nem lehetett megállapítani a határértéket túllépő minták számát, egy „>” jel utal arra, hogy a határértéket túllépő minták száma minimumszám, és nagyobb is lehet. (2) Hiányos jelentés || Egyes paraméterek esetében lehet kevesebb a minták száma, de a minőség ellenőrzéséhez minden paramétert meg kell vizsgálni. A tagállamoknak jelezniük kell, hogy a mintákat mikor vették és mik az eredmények. (3) Jelentés késedelme || A 98/70/EK irányelv megállapítja, hogy a tagállamoknak legkésőbb minden év június 30-ig be kell nyújtaniuk ellenőrzési jelentéseiket. 7. Következtetések Az üzemanyag minősége szorosan befolyásolja a CO2-kibocsátást és ezáltal a levegő minőségét, ugyanakkor hatással van arra is, hogy a gépjármű-gyártók milyen erőfeszítések és mekkora költségek árán tudják teljesíteni a szennyező anyagok és az üvegházhatást okozó gázok tekintetében előírt kibocsátási szinteket. Az üzemanyagok minőségének ellenőrzése 2010-ben azt mutatta, hogy a benzin és dízel üzemanyagokra a 98/70/EK irányelvben meghatározott előírások általában teljesülnek, és csak ritkán fordulnak elő szabálytalanságok. A tagállamok egymás után fogadják el az EN 14274 szabványt, és ennek eredményeként az üzemanyagok különböző minőségi paramétereinek értékelésére szolgáló adatok között egyre nagyobb az összhang, és a tagállamok erőfeszítéseket tettek a jelentéstételi követelmények jobb megértése érdekében. Mivel a határértékek túllépése viszonylag ritkán fordul elő, és ilyenkor a tagállamok a meg nem felelő üzemanyagokat kivonják a piaci forgalomból, a Bizottságnak nem jutott tudomására arra vonatkozó információ, hogy a határérték-túllépéseknek negatív hatása lenne a járművek szennyezőanyag-kibocsátására vagy a motorműködésre. Ezzel együtt a Bizottság szorgalmazza, hogy a tagállamok az ilyen jellegű problémák jövőbeni elkerülése és a teljes megfelelés biztosítása érdekében továbbra is tegyenek lépéseket, valamint gondoskodjanak arról, hogy jelentéseik az előírt határidőn belül megérkezzenek a Bizottsághoz. [1] A 98/70/EK irányelv a benzin és a dízelüzemanyagok minőségéről, valamint a 93/12/EGK tanácsi irányelv módosításáról (HL L 350., 1998.12.28., 58. o.) [2] A kísérleti oktánszám (RON) az a mennyiségi mértékegység, amely azt a legnagyobb nyomásmértéket adja meg, amelyen a benzin még anélkül használható a motorban, hogy a keverék egy része magától berobbanna. Az öngyulladás magasabb tüzelőanyag-fogyasztáshoz vezet, és növeli az illékony szerves vegyületek és a szén-monoxid kibocsátását. [3] A gőznyomás a tüzelőanyag párolgási hajlandóságának mértékegysége. Ezt nyáron szabályozni kell, mivel az ebben az időszakban jellemző hőmérséklet a talajközeli ózon elővegyületét képező illékony szerves vegyületek magas kibocsátási szintjét idézheti elő. Az előírt értékek túllépése az illékony szerves vegyületek kibocsátásának növekedését eredményezi. [4] A desztillációs paraméter a 100, illetve 150°C-on elpárolgó tüzelőanyag arányát adja meg. Ez korlátozza a benzinhez adagolható illékony komponensek számát. Az előírt értékek túllépése gőzzár kialakulását idézheti elő, és vezethetőségi problémákat okozhat. [5] EN 14274:2003 – Gépjárművek tüzelőanyagai – A benzin és a dízelolaj minőségének értékelése – Tüzelőanyagminőség-ellenőrzési rendszer (FQMS). [6] https://circabc.europa.eu/w/browse/5e89b837-2bec-4284-b9fe-c156271268f7 [7] A részleteket lásd az 5 pontban. [8] Az EN 14274 minden egyes üzemanyagra vonatkozóan meghatározza a mintavételek minimális számát (ami az alkalmazott statisztikai módszertől és az értékesítési arányoktól függ). A szabvány kategóriánként határozza meg a minták minimális számát: || Kategóriánként és a téli illetve nyári időszakban veendő minták* modell || Kis ország esetében || Nagy ország esetében EN 14274 A statisztikai modell || 50 || 100 EN 14274 B statisztikai modell || 100 || 200 EN 14274 C statisztikai modell || 50 || - Nemzeti rendszer || - || - * Az éves mintavételi követelmény tehát minden kategóriában az itt szereplő szám kétszerese. [9] Az irányelv lehetőséget biztosít „nemzeti ellenőrző rendszer” használatára, amennyiben az az EN14274 szabvánnyal egyező megbízhatóságú eredményeket ad.